b'\n_START_ARTICLE_\nPomorstvo\n_START_PARAGRAPH_\nPomorstvo (s tujko navtika) je dejavnost povezana s plovbo po morju in izkori\xc5\xa1\xc4\x8danje morskega bogastva, oziroma dejavnost v zvezi z dolo\xc4\x8danjem polo\xc5\xbeaja ladje in njenim vodenjem._NEWLINE_Pomorstvo je prvo po pomembnosti med vsemi na\xc4\x8dini transporta in v najtesnej\xc5\xa1i zvezi z dru\xc5\xbebeno zgodovinskim razvojem \xc4\x8dlove\xc5\xa1tva, saj za\xc4\x8detki \xc4\x8dlovekovega prodiranja po vodnih poteh segajo \xc5\xbee v prazgodovino. Pomembna vrlina pomorstva je navigacija, kjer si pomorci pomagajo z razli\xc4\x8dnimi pripomo\xc4\x8dki, kot so kompas in zemljevidi, v zadnjem \xc4\x8dasu pa GPS naprave.'